สอบถามค่ะ มีเพศสัมพันธ์กับแฟน แฟนปล่อยในก่อนหน้านั้นลืมกินยาคุมมา4เม็ดเลยซื้อยาคุมฉุกเฉินมากินหลังมีเพศสัมพันธ์12ชั่วโมงและมีประจำเดือนมาหลังมีเพศสัมพันธ์ 6วัน มีโอกาศจะตั้งครรภ์สูงไหมค่ะหมายเหตุ:ยังให้นมบุตรอยู่
สวัสดีค่ะ แม้จะให้นมลูกอยู่ แต่หากได้คลอดลูกมานานหลายเดือนแล้ว ก็ย่อมมีโอกาสที่จะตั้งครรภ์ได้ดังนั้น หากลืมทานยาคุมกำเนิดไป 4 วันแล้วมีเพศสัมพันธ์ ย่อมมีโอกาสที่จะตั้งครรภ์ได้ อย่างไรก็ตาม หากได้ทานยาคุมฉุกเฉินไปภายใน 12 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% โอกาสที่จะตั้งครรภ์จึงถือว่าน้อยสำหรับเลือดที่ออกหลังจากมีเพศสัมพันธ์ไป 6 วัน หากไม่ใช่ช่วงวันเวลาที่ประจำเดือนควรจะมา เลือดดังกล่าวก็น่าจะเกิดจากผลข้างเคียงของยาคุมฉุกเฉินได้หลังจากนี้ ควรรอดูว่าประจำเดือนจริงๆ จะมาหรือไม่ หากมีประจำเดือนมา ก็แสดงว่าไม่ได้มีการตั้งครรภ์เกิดขึ้น แต่หากไม่มีประจำเดือนมา อาจลองตรวจหาการตั้งครรภ์ดูค่ะ